

**Kritériá prijímacieho konania na pomaturitné kvalifikačné štúdium**

**pre školský rok 2018/2019**

Riaditeľka školy podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa §68 o prijímaní a vzdelávaní v stredných školách Zákona č. 245/2008 Z. z. o výchove a vzdelávaní v znení neskorších predpisov zverejňuje podmienky prijatia na štúdium pre školský rok 2018/2019, v ktorom sa otvára pomaturitný študijný odbor

**7649 N učiteľstvo pre materské školy a vychovávateľstvo**

**Požiadavky na uchádzačov:**

* riadne vyplnená prihláška na strednú školu,
* kópia občianskeho preukazu,
* prekážkou prijatia na štúdium je nevyhovujúci zdravotný stav - chronické ochorenie respiračného systému, kardiovaskulárneho systému, kožné ochorenia, infekčné ochorenia, psychické poruchy, iná ako I. a II. zdravotná skupina.

**Podmienky prijatia:**

\* úspešné zvládnutie talentových skúšok,

\* ukončené stredoškolské vzdelanie s maturitou,

\* prospech zo strednej školy (za 3. a 4. ročník štúdia),

\* zdravotná spôsobilosť.

Každý uchádzač o študijný odbor **7649 N učiteľstvo pre materské školy a vychovávateľstvo** musí absolvovať **talentové skúšky** zo štyroch zložiek výchovy:

*hudobná výchova (ovládanie hry na hudobnom nástroji nie je podmienkou)*

*jazyková výchova*

*výtvarná výchova*

*telesná a športová výchova*

Uchádzač vyhovie podmienkam a kritériám prijatia, ak získa minimálne 20 bodov z talentových skúšok (zo žiadnej časti talentových skúšok nesmie uchádzač získať menej ako 4 body).

Prijímacie skúšky sa uskutočnia 23. júna 2018 o 12.00 v priestoroch Súkromnej základnej školy, Sklenárova 1, 821 09 Bratislava pred skúšobnou komisiou.

**Bratislava 8. januára 2018**

**PhDr. Veronika Bisaki**

**riaditeľka školy**



**Požiadavky na talentové skúšky na pomaturitné štúdium**

**pre školský rok 2018/2019**

Študijný odbor: **7649N učiteľstvo pre materské školy a vychovávateľstvo**

Zložky talentových skúšok:

**Jazyková výchova**

1. Prednes umeleckého textu z literatúry pre deti a mládež.

2.Pohovor zameraný na zisťovanie komunikačné zručnosti a osobnostných predpokladov.

**Hudobná výchova**

1. Interpretácia piesne podľa vlastného výberu.

2. Vyjadrenie charakteru piesne dramatickými výrazovými prostriedkami.

**Výtvarná výchova**

1. Kreslenie podľa modelu.
2. Maľba na jednu zo zadaných tém.

**Telesná a športová výchova**

1. Prevedenie zostavy - pohybové schopnosti a zručnosti.
2. Ovládanie pravidiel vybraných športov.

**Uchádzač si prinesie pomôcky: text literárnej ukážky, ceruzu, farebné ceruzky, vodové farby, štetce, výkresy A4 (2 ks), vlastnú hudobnú nahrávku.**

**Uchádzač so sebou prinesie originál/overenú fotokópiu vysvedčenia z 3. a 4. ročníka strednej školy.**

**Bratislava 8. januára 2018**

**PhDr. Veronika Bisaki**

****

**KRITÉRIA HODNOTENIA – HODNOTENIE OVEROVANIA ŠPECIÁLNYCH SCHOPNOSTÍ, ZRUČNOSTÍ A TALENTU**

**HUDOBNÁ VÝCHOVA 10b:**

* spev piesne,
* hudobná pamäť,
* intonácia.

**JAZYKOVÁ VÝCHOVA 10b:**

* komunikácia – verbálna i neverbálna, pohotovosť pri komunikácii,
* výslovnosť a artikulácia,
* spisovná výslovnosť a kultúra reči, využívanie adekvátnych jazykových prostriedkov.

**VÝTVARNÁ VÝCHOVA 20b:**

Kresba:

* pozorovacie schopnosti,
* kompozícia, proporčné vzťahy,
* priestorové videnie a celkový dojem.

Maľba:

* predstavivosť a fantázia,
* farebné cítenie, rôznorodosť prvkov a ich množstvo,
* kompozícia a celkový dojem.

**TELESNÁ VÝCHOVA 10b:**

1. pohybové schopnosti a zručnosti,
2. ovládanie pravidiel vybraných športov,
3. prevedenie zostavy.